钦定古今图书集成/理学汇编/学行典/第195卷 > 丁福
## 钦定古今图书集成/理学汇编/学行典/第195卷 > 丁福

按《济南府志》：“丁福，海丰人。正统三年举人。事继母柴
以孝称。柴待诸子最严，多逸去，福夫妇事之惟谨，遇
母怒责，怡然顺受，无几微，见之颜色。出训河闲，母随
之庠署，侍养弥笃。寻伴读晋藩徙纪善，王所颁珍味，
不献母不敢尝。母卒，卧地感寒疾，遂不起，贫无以殓，
王与藩僚赠赗，乃得归。弘治初，祀乡贤。子珝登进士。”